Blandt andet på Sønder Kirkegaard i Aalborg, hvor den engelske flyver Arthur Dale ligger begravet. Han blev under anden verdenskrig skudt ned over Kattegat sammen med syv andre besætningsmedlemmer. I Aalborg blev der på Almen Kirkegård lagt en krans for 28 aalborgensere, som døde i de tyske koncentrationslejre - og på kirkegården i Vadum blev der også lagt kranse ned for de engelske flyvere, som ligger begravet på kirkegården. Og det er naturligvis i anledning af, at Danmark kan fejre 78-året for landets befrielse. Om aftenen 4. maj 1945 kunne den danske radiospeaker Johannes G. Sørensen via BBC's dansksprogede nyhedsudsendelse meddele den danske befolkning, at de tyske tropper i Danmark havde overgivet sig, oplyser danmarkshistorien.dk. Fem års tysk besættelse var slut. Meddelelsen kom midt i den normale nyhedsudsendelse kl. ca. 20.35, hvor Johannes G. Sørensen blev afbrudt i nyhedsoplæsningen og fik overbragt beskeden. Siden er befrielsesdagen fejret hvert år og en tradition, der især holdes i hævd, er at man sætter tændte stearinlys i vinduerne 4. maj om aftenen som en markering af, at danskerne igen kunne ånde frit, rulle mørklægningsgardinerne op og sende lys fra dagligstuerne ud i mørket. Den tyske kapitulation trådte først i kraft 5. maj klokken otte om morgenen, hvorfor det er den dag, vi regner som befrielsesdagen.
Kalenderen siger 4. maj, og det betød traditionen tro, at der her til morgen blev nedlagt kranse på flere forskellige gravsteder i Nordjylland.